Staatsverträge III 539II
Region: Asia Minor — Ionia

εδοξε τηι βουληι και τωι δημωι γνωμη αρχοντων εισγραψαμενω[ν] αυτων επειδη μιλησιοι φιλοι και οικειοι εξ αρχης υπαρχοντες του δημου πασαν σπουδην και επιμελειαν δι[α]τελουσιν της πολεως ποιουμενοι ουθενα καιρον παραλειποντες των εις τον δημον χρησιμων οπω[ς] ουν και μυλασεις φαινωνται την τε οικειοτητα και την φιλιαν την υπαρχουσαν ταις πολεσιν αμφοτεραις επαυξοντες και τωμ παρ αυτοις τιμιων τε και ενδοξωμ μεταδοσιμ ποιουμενοι μιλησιοις αγαθηι τυχηι δεδοχθαι μυλασευσιν επηινησθαι τον δημον τομ μιλησιων ευνοιας και φιλοστοργιας ενεκα της προς τημ πολιν και δεδοσθαι πασι μιλησιοις πολιτειαν και μετουσιαν ιερων και των λοιπων απαντων ωγ και μυλασεις μετεχουσιν και εφοδον επι τημ βουλην πρωτοις μετα τα ι[ε]ρα καλεισθαι δε μιλησιους και εις προεδριαν εν απασι τοις αγωσι τοις υπο του δημου συντελουμενοις οπως δε τα εψηφισμενα υπο του δημου τιμια μνημονευηται εις τον αει χρονον αναγραψαι τοδε το ψηφισμα ε[ν] τοις ιεροις τωι τε του διος του οσογω και του διος του λαβραυνδου. ινα δ[ε] εκαστα γινηται μετα της των θεων ευμενειας τομ μεν στεφανηφορον μετα του ιερεω τηι εστιαι θυσαι και τον ιερεα του απολλωνος του διδυμεως και τους ιερεις τον τε του διος του οσογω και τον του διος του λαβραυνδου προσαγαγειν θυσιαν τοις θεοις και ευχας ποιησασθαι συνενεγκειν ταις πολεσιν αμφοτεραις τα εψηφισμενα τους δε ταμιας τελεσαι το αναλωμα εις ταυτα εκ των κοινων προσοδων ελεσθαι δε και πρεσβεις οιτινες αφικομενοι εις μιλητον και επελθοντες επι τημ βουλην και τον δημον την τε οικειοτητα την υπαρχουσαν ταις πολεσι[ν αν]ανεωσονται και τημ παρα του πληθους ευνοιαν εμφανιουσιν μιλησιοις ην εχει προς αυτους και παρακαλεσουσιν φιλους και οικειους υπαρχοντας του δημου δια προγονων και αυτους περιποιειν τηι πολει παντα τα εις τιμην και δοξαν ανηκοντα δηλουντας οτι και ο δημος ουθεν ελλειψε[ι] [σπο]υδης τε και φιλοτιμιας περι των συμφεροντων αμφοτεραις ταις πο[λεσ]ιν προσαγαγετωσαν δε και οι πρεσβεις εμ μιλητωι μετα του στε[φα]νηφορου θυσιαν τωι απολλωνι και ευχας ποιησασθωσαν υπερ ομο[νο]ιας και σωτηριας τωμ πολεων αμφοτερων. πρεσβεις ηιρεθησαν διονυσιος ιασονος του διονυσιου απολλωνιος ιεροκλειους αμυντωρ αρηιφιλου.